CELEX: 62008TA0443
Language: el
Date: 2011-03-24 00:00:00
Title: Υποθέσεις T-443/08 και T-455/08: Απόφαση του Γενικού Δικαστηρίου της 24ης Μαρτίου 2011 — Freistaat Sachsen κ.λπ. κατά Επιτροπής (Κρατικές ενισχύσεις — Ενίσχυση υπέρ του αεροδρομίου της Λειψίας-Halle — Χρηματοδότηση των επενδύσεων για την κατασκευή του νέου νότιου διαδρόμου απογειώσεως και προσγειώσεως — Απόφαση κηρύττουσα την ενίσχυση συμβατή με την κοινή αγορά — Προσφυγή ακυρώσεως — Έλλειψη εννόμου συμφέροντος — Απαράδεκτο — Έννοια της επιχειρήσεως — Έννοια της οικονομικής δραστηριότητας — Αερολιμενική υποδομή)

14.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 145/24
            
         Απόφαση του Γενικού Δικαστηρίου της 24ης Μαρτίου 2011 — Freistaat Sachsen κ.λπ. κατά Επιτροπής
   (Υποθέσεις T-443/08 και T-455/08) (1)
   
   (Κρατικές ενισχύσεις - Ενίσχυση υπέρ του αεροδρομίου της Λειψίας-Halle - Χρηματοδότηση των επενδύσεων για την κατασκευή του νέου νότιου διαδρόμου απογειώσεως και προσγειώσεως - Απόφαση κηρύττουσα την ενίσχυση συμβατή με την κοινή αγορά - Προσφυγή ακυρώσεως - Έλλειψη εννόμου συμφέροντος - Απαράδεκτο - Έννοια της επιχειρήσεως - Έννοια της οικονομικής δραστηριότητας - Αερολιμενική υποδομή)
   2011/C 145/38
   Γλώσσα διαδικασίας: η γερμανική
   
      Διάδικοι
   
   
      Προσφεύγοντες: Freistaat Sachsen (Γερμανία) και Land Sachsen-Anhalt (Γερμανία) (εκπρόσωπος: U. Soltész, δικηγόρος) (υπόθεση T-443/08)· Mitteldeutsche Flughafen AG (Λειψία, Γερμανία) και Flughafen Leipzig-Halle GmbH (Λειψία) (εκπρόσωπος: M. Núñez-Müller, δικηγόρος) (υπόθεση T-455/08)
   
      Καθής: Ευρωπαϊκή Επιτροπή (εκπρόσωποι: K. Gross, B. Martenczuk και E. Righini)
   
      Παρεμβαίνουσες υπέρ των προσφευγόντων: Ομοσπονδιακή Δημοκρατία της Γερμανίας (εκπρόσωποι: M. Lumma και B. Klein) και Arbeitsgemeinschaft Deutscher Verkehrsflughäfen eV (ADV) (εκπρόσωπος: L. Giesberts, δικηγόρος)
   
      Αντικείμενο
   
   Αίτηση μερικής ακυρώσεως της αποφάσεως 2008/948/ΕΚ της Επιτροπής, της 23ης Ιουλίου 2008, για μέτρα που έλαβε η Γερμανία υπέρ των εταιριών DHL και Flughafen Leipzig-Halle (ΕΕ L 346, σ. 1).
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Οι υποθέσεις T-443/08 και T-455/08 ενώνονται προς έκδοση κοινής αποφάσεως.
            
         
               2)
            
            
               Απορρίπτει ως απαράδεκτη την προσφυγή στην υπόθεση T-443/08.
            
         
               3)
            
            
               Ακυρώνει το άρθρο 1 της αποφάσεως 2008/948/ΕΚ της Επιτροπής, της 23ης Ιουλίου 2008, για μέτρα που έλαβε η Γερμανία υπέρ των εταιριών DHL και Flughafen Leipzig-Halle, καθόσον καθορίζει σε 350 εκατομμύρια ευρώ το ύψος της κρατικής ενισχύσεως την οποία η Ομοσπονδιακή Δημοκρατία της Γερμανίας σχεδιάζει να χορηγήσει στο αεροδρόμιο της Λειψίας-Halle για την κατασκευή νέου νότιου διαδρόμου και των συναφών αερολιμενικών υποδομών.
            
         
               4)
            
            
               Απορρίπτει την προσφυγή στην υπόθεση T-455/08 κατά τα λοιπά.
            
         
               5)
            
            
               Καταδικάζει τους Freistaat Sachsen και Land Sachsen-Anhalt να φέρουν τα δικαστικά έξοδά τους καθώς και τα έξοδα της Ευρωπαϊκής Επιτροπής στην υπόθεση T-443/08.
            
         
               6)
            
            
               Καταδικάζει τις Mitteldeutsche Flughafen AG και Flughafen Leipzig-Halle GmbH στα δικαστικά έξοδά τους.
            
         
               7)
            
            
               Καταδικάζει την Επιτροπή στα δικαστικά έξοδά της στην υπόθεση T-455/08.
            
         
               8)
            
            
               Η Ομοσπονδιακή Δημοκρατία της Γερμανίας και η Arbeitsgemeinschaft Deutscher Verkehrsflughäfen eV (ADV) φέρουν τα δικαστικά έξοδά τους στις υποθέσεις T-443/08 και T-455/08.
            
         
      (1)  EE C 237 της 20.12.2008.